b'\n_START_ARTICLE_\nPe (lletra)\n_START_SECTION_\nRepresentaci\xc3\xb3, transcripci\xc3\xb3 i transliteraci\xc3\xb3\n_START_PARAGRAPH_\nA la Viquip\xc3\xa8dia existeix una proposta de directriu, vegeu-la per a les diferents maneres de transcriure i transliterar f\xc4\x81._NEWLINE_Al SATTS, \xc4\xa1ayn es transcriu com a F. En l\'alfabet de xat \xc3\xa0rab tamb\xc3\xa9 es fa servir PH._NEWLINE_A la representaci\xc3\xb3 Unicode, f\xc4\x81 ocupa el punt U+0641 amb el nom ARABIC LETTER FEH._NEWLINE_A la codificaci\xc3\xb3 ISO 8859-6, el punt 0xe1._NEWLINE_Com a entitat HTML, es codifica com a &#1601;\n_START_SECTION_\nVariants\n_START_PARAGRAPH_\nTot i l\'aparent semblan\xc3\xa7a, la q\xc4\x81f i la f\xc4\x81 no s\xc3\xb3n variants l\'una de l\'altra._NEWLINE_Al Magrib la f\xc4\x81 pot trobar-se escrita "\xda\xa2", amb el punt a sota, per a distingir-se de la q\xc4\x81f, que s\'escriuria amb un sol punt, com la f\xc4\x81 a altres llocs._NEWLINE_En l\'alfabet jawi existeix un s\xc3\xadmbol com la f\xc4\x81 amb tres punts a sobre, \xda\xa4, per a representar el so /p/. El soran\xc3\xad usa aquest s\xc3\xadmbol per a /v/. Aquest s\xc3\xadmbol tamb\xc3\xa9 es troba amb el mateix \xc3\xbas a Egipte i S\xc3\xadria.\n_START_SECTION_\nPe amb el dagueix\n_START_PARAGRAPH_\nQuan la pe t\xc3\xa9 un "punt" en el seu centre, conegut com a dagueix, aquesta lletra representa el so /p/. Hi ha diverses regles de la gram\xc3\xa0tica hebrea que estipulen quan i per qu\xc3\xa8 es fa servir un dagueix.\n_START_SECTION_\nForma final\n_START_PARAGRAPH_\nLa pe \xc3\xa9s una de les cinc lletres (caf, mem, nun, pe i tsade) de l\'alfabet hebreu que presenten una forma final.\n_START_SECTION_\nSimbolisme\n_START_PARAGRAPH_\nSimbolitza el discurs i el silenci. Pe significa boca o la parla; \xc3\xa9s el que fa l\'home, un \xc3\xa9sser hum\xc3\xa0 que a trav\xc3\xa9s de la paraula \xc3\xa9s capa\xc3\xa7 de culminar el prop\xc3\xb2sit de la creaci\xc3\xb3. La visi\xc3\xb3 interna \xc3\xa9s el principi mentre que la boca, la porta a fructificar. La verbalitzaci\xc3\xb3 en l\'estudi de la Tor\xc3\xa0, les mitzvot i les oracions \xc3\xa9s molt important._NEWLINE_Temps de silenci i temps de discurs: a vegades \xc3\xa9s una mitzv\xc3\xa0 de parlar, altres vegades \xc3\xa9s una mitzv\xc3\xa0 de callar._NEWLINE_La verbalitzaci\xc3\xb3, la paraula, ha de ser consonant amb els sentiments que s\xc3\xb3n al cor. Pe \xc3\xa9s igual a 80, l\'edat de la fortalesa. La iod dins de la pe indica que la boca humana ha de transmetre nom\xc3\xa9s santedat._NEWLINE_La pe sense el punt (dagueix) t\xc3\xa9 un so suau. L\'arrel \xd7\xa8\xd7\xa4\xd7\x90 (curar) est\xc3\xa0 escrita sense dageix quan es refereix a la curaci\xc3\xb3 de D\xc3\xa9u i amb dageix quan es refereix a la curaci\xc3\xb3 dels metges humans. Aix\xc3\xb2 indica que la curaci\xc3\xb3 dels metges pot ser dolorosa i dura, per\xc3\xb2 la curaci\xc3\xb3 de D\xc3\xa9u \xc3\xa9s natural i sense dolor. D\xc3\xa9u prepara el remei abans de la malaltia._NEWLINE_La successi\xc3\xb3 de les lletres \xd7\xa0\xd7\x9e\xd7\xa2\xd7\xa3 denota el seg\xc3\xbcent: nun denota al que cau i busca el suport del s\xc3\xa0mec, en la seva desesperaci\xc3\xb3 s\xc3\xa0mec torna el seu ull, ayin, cap al cel com un presoner que demana ser lliurat de les seves cadenes i la pe obre (\xd7\xa4\xd7\xaa\xd7\x97 = obert) les portes de la pres\xc3\xb3.'